CELEX: 32014R0406
Language: bg
Date: 2014-04-23 00:00:00
Title: Регламент за изпълнение (ЕС) № 406/2014 на Комисията от 23 април 2014 година за одобряване на етилбутилацетиламинопропаноат като съществуващо активно вещество за използване в биоциди за продуктов тип 19  Текст от значение за ЕИП

24.4.2014   
            
            
               BG
            
            
               Официален вестник на Европейския съюз
            
            
               L 121/11
            
         РЕГЛАМЕНТ ЗА ИЗПЪЛНЕНИЕ (ЕС) № 406/2014 НА КОМИСИЯТА
   от 23 април 2014 година
   за одобряване на етилбутилацетиламинопропаноат като съществуващо активно вещество за използване в биоциди за продуктов тип 19
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Регламент (ЕО) № 1451/2007 на Комисията (2) е определен списък на активните вещества, които трябва да бъдат оценени с оглед на евентуалното им включване в приложения I, IА или IБ към Директива 98/8/ЕО на Европейския парламент и на Съвета (3). Този списък включва веществото етилбутилацетиламинопропаноат.
            
         
               (2)
            
            
               На веществото етилбутилацетиламинопропаноат е направена оценка съгласно член 11, параграф 2 от Директива 98/8/ЕО за използване в продуктов тип 19, репеленти и привличащи, както е определен в приложение V към посочената директива, който съответства на продуктов тип 19, както е определен в приложение V към Регламент (ЕС) № 528/2012.
            
         
               (3)
            
            
               За докладваща държава членка бе определена Белгия и в съответствие с член 14, параграфи 4 и 6 от Регламент (ЕО) № 1451/2007 на 5 ноември 2009 г. тя представи на Комисията доклада на компетентния орган, придружен от препоръка.
            
         
               (4)
            
            
               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007, на 13 март 2013 г. Постоянният комитет по биоцидите включи констатациите от разглеждането в доклад за оценка.
            
         
               (5)
            
            
               Според посочения доклад за оценка може да се очаква, че биоцидите, използвани за продуктов тип 19 и съдържащи етилбутилацетиламинопропаноат, отговарят на изискванията, определени в член 5 от Директива 98/8/ЕО, при спазване на определени спецификации и условия, свързани с тяхната употреба.
            
         
               (6)
            
            
               Поради това е целесъобразно веществото етилбутилацетиламинопропаноат да бъде одобрено за използване в биоциди за продуктов типов 19, при условие че са спазени посочените спецификации и условия.
            
         
               (7)
            
            
               Тъй като при оценката не са разгледани наноматериали, одобрението не следва да обхваща такива материали, в съответствие с член 4, параграф 4 от Регламент (ЕС) № 528/2012.
            
         
               (8)
            
            
               Следва да се позволи изминаването на разумен период от време преди одобряването на дадено активно вещество, за да се позволи на заинтересованите страни да предприемат подготвителните мерки, необходими, за да се съобразят с новите изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Веществото етилбутилацетиламинопропионат се одобрява като активно вещество за използване в биоциди за продуктов тип 19 при спазване на спецификациите и условията в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 167, 27.6.2012 г., стр. 1.
   
      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продуктов тип
               
               
                  Специални условия  (2)
                  
               
            
                  етилбутилацетиламинопропаноат
               
               
                  Наименование по IUPAC:
                  етилов естер на 3-(N-ацетил-N-бутил)аминопропановата киселина
                  ЕО №: 257-835-0
                  CAS №: 52304-36-6
               
               
                  990 g/kg
               
               
                  1 ноември 2015 г.
               
               
                  31 октомври 2025 г.
               
               
                  19
               
               
                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от конкретно заявление за издаване на разрешение, но неразгледани в оценката на равнището на Съюза на риска, който представлява активното вещество.
                  Разрешенията зависят от изпълнението на следното условие:
                  
                               
                           
                           
                              Първичната експозиция на хора на продукта трябва да се сведе до минимум, като се разгледат и приложат подходящи мерки за намаляване на риска, сред които, когато е приложимо, инструкции за количеството и честотата на прилагане на продукта върху човешката кожа.
                           
                        
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm.